# Dṳ̆ng-huà Mìng-guók

| Dṳ̆ng-huà Mìng-guók中華民國 |
| --- |
|
guók-gì

guók-hŭi

 |
| **Guók-gŏ̤:** 中華民國國歌 "Dṳ̆ng-huà Mìng-guók Guók-gŏ̤" **Guók-gì-gŏ̤:** 中華民國國旗歌 "Dṳ̆ng-huà Mìng-guók Guók-gì-gŏ̤"  |
|  |
| Siū-dŭ |
Dài-báe̤k |
| Có̤i duâi siàng-chê |
Sĭng-báe̤k |
| Guăng-huŏng ngṳ̄-ngiòng |
Guók-ngṳ̄ |
| Sìng-nêng gì guók-gă ngṳ̄-ngiòng |
Guók-ngṳ̄, Mìng-nàng-ngṳ̄, Káh-gă-ngṳ̄, Mìng-dĕ̤ng-ngṳ̄, Buò-siĕng-ngṳ̄, Dài-uăng Nguòng-cê̤ṳ-mìng-ngṳ̄, Dài-uăng chiū-ngṳ̄ |
| Céng-hū |
dăng-ék-cié, buáng-cūng-tūng-cié, gê̤ṳng-huò-guók |
|  |
| • cūng-tūng  |
Lâi Chĭng-dáik |
| • hó-cūng-tūng  |
Siŭ Mē̤i-kìng |
| • Hèng-céng-iêng-diōng  |
Ció̤ Iòng-dáig |
| • Lĭk-huék-iêng-diōng  |
Hàng Guó-ṳ̀ |
| Lĭk-huák gĭ-gáiu |
Lĭk-huák-iêng |
| Miêng-cék |
| • Dŭ-liāng |
36,197 km2 (13,976 sq mi) |
| Ìng-kēu |
| • 2021 nièng gū-gié |
23,451,837 (dâ̤ 56 miàng) |
| • 2010 nièng puō-că |
23,123,866 |
| • Mĭk-dô̤ |
650/km2 (1,683.5/sq mi) (dâ̤ 10 miàng) |
| GDP (PPP) |
2021 nièng gū-gié |
| • Dŭ-liāng |  $1.403 uâng-é (dâ̤ 19 miàng) |
| • Bìng-gĭng |  $56,959 (dâ̤ 13 miàng) |
| GDP (mìng-ngiê) |
2021 nièng gū-gié |
| • Dŭ-liāng |  $759.104 uâng-é (dâ̤ 21 miàng) |
| • Bìng-gĭng |  $32,123 (dâ̤ 29 miàng) |
| Gini (2017 nièng) |  34.1 dṳ̆ng |
| HDI (2019 nièng) |  0.916 cĭng gŏ̤ · dâ̤ 23 miàng |
| Huó-bê |
Sĭng-dài-bê (NT$) (TWD) |
| Sì-kṳ̆ | UTC+8 (NST) |
| Sì-găng gáik-sék |
YYYY-MM-DD (AD) YYY-MM-DD (AD–1911) |
| Gă-ê̤ṳng diêng-nguòng |
110 V–60 Hz |
| Kŭi-chiă huŏng-hióng |
iêu |
| Diêng-uâ kṳ̆-hô̤ |
+886 |
| ISO 3166 dâi-hô̤ |
TW |
| Uōng-mĭk sáuk-siā |
.tw .台灣 .台湾 |

**Dṳ̆ng-huà Mìng-guók** (中華民國) sê Dĕ̤ng-ā gì siŏh ciáh guók-gă, iâ sê Ā-ciŭ có̤i cā gì siŏh ciáh gê̤ṳng-huò-guók. Dṳ̆ng-huà Mìng-guók tūng-cié gì huōng-ùi sê Dài-uăng, Pàng-hù, Gĭng-muòng, Mā-cū gâe̤ng Ŭ-kiŭ, gó chṳ̄ guók-cié gà̤-lēng duâi-bô-hông nè̤ng gó̤ ĭ „**Dài-uăng**“ (臺灣).

Dṳ̆ng-huà Mìng-guók găk 1911 nièng diŏh Dṳ̆ng-guók Dâi-lṳ̆k sìng-lĭk. 1945 nièng ĭng-ôi Káung-nĭk Ciéng-cĕng séng-lé, iù Nĭk-buōng chiū lā̤ dáik gáu Dài-uăng. 1946 nièng, gák-gé̤ṳ să̤-báe̤k gì Dṳ̆ng-guók Gê̤ṳng-sāng-dōng huák-dông nô̤i-ciéng, ciŏng Dṳ̆ng-huà Mìng-guók céng-hū dṳ̆k kó̤ Dài-uăng, diŏh 1949 nièng lêng lĭk Dṳ̆ng-huà Ìng-mìng Gê̤ṳng-huò-guók céng-hū. Có̤i cā Mī-guók dēng-dēng cṳ̆-buōng ciō-ngiê gì guók-gă nâ sìng-nêng Dài-uăng gì Dṳ̆ng-huà Mìng-guók, mò̤ sìng-nêng Dṳ̆ng-huà Ìng-mìng Gê̤ṳng-huò-guók céng-hū; gáu-muōi-lāu Mī-guók găk 1972 nièng gâe̤ng Dṳ̆ng-huà Ìng-mìng Gê̤ṳng-huò-guók gióng-lĭk nguôi-gău guăng-hiê, sìng-nêng Dṳ̆ng-huà Mìng-guók gì guók-gă muōng biéng muōng ciĕu, gáu gīng-dáng nâ diông 21 ciáh gò̤ lāu. Lièng-hăk-guók gì sĭk-ôi iâ găk 1971 nièng ké̤ṳk Dṳ̆ng-huà Ìng-mìng Gê̤ṳng-huò-guók chṳ̄-dâi.

## Hèng-céng kṳ̆-mĭk

Gĭng-dáng gì Dṳ̆ng-huà Mìng-guók ô 5 ciáh dĭk-hăk-chê gâe̤ng 2 ciáh hṳ̆-gék gì sēng. Găk cī 2 ciáh hṳ̆-gék gì sēng â-dā̤, sê 3 ciáh chê gâe̤ng 14 ciáh gâing, gó ô siŏh ciáh iù gâing dâi-guāng gì hiŏng:

* Dĭk-hăk-chê:
	+ Dài-báe̤k-chê (臺北市)
	+ Sĭng-báe̤k-chê (新北市)
	+ Dài-dṳ̆ng-chê (臺中市)
	+ Dài-nàng-chê (臺南市)
	+ Gŏ̤-hṳ̀ng-chê (高雄市)
	+ Tò̤-huòng-chê (桃園市)
* Dài-uăng-sēng(臺灣省):
	+ Ngì-làng-gâing (宜蘭縣)
	+ Sĭng-dé̤ṳk-gâing (新竹縣)
	+ Mièu-lĭk-gâing (苗栗縣)
	+ Ciŏng-huá-gâing (彰化縣)
	+ Nàng-dàu-gâing (南投縣)
	+ Hùng-lìng-gâing (雲林縣)
	+ Gă-ngiê-gâing (嘉義縣)
	+ Bìng-dĕ̤ng-gâing (屏東縣)
	+ Dài-dĕ̤ng-gâing (臺東縣)
	+ Huă-lièng-gâing (花蓮縣)
	+ Pàng-hù-gâing (澎湖縣)
	+ Giĕ-lè̤ng-chê (基隆市)
	+ Sĭng-dé̤ṳk-chê (新竹市)
	+ Gă-ngiê-chê (嘉義市)
* Hók-gióng-sēng (福建省):
	+ Gĭng-muòng-gâing (金門縣)
	+ Lièng-gŏng-gâing (連江縣)
	+ Ŭ-kiŭ-hiŏng (烏坵鄉, *iù Gĭng-muòng-gâing dâi-guāng*)

## Gái káng

* Dṳ̆ng-huà Mìng-guók (1912 nièng–1949 nièng)
* Dṳ̆ng-huà Ìng-mìng Gê̤ṳng-huò-guók
* Dài-uăng
* Dài-uăng ông-tà̤